Lefatshe le hara disebediswa tse bohlokwa ka ho fetisisa tsa naha e nngwe le e nngwe. Diqeto hodima tshebediso ya lefatshe di etswa letsatsi le leng le le leng ke balaodi ba dipolasi di itshetlehile hodima maemo a mebaraka, mananeo a mmuso le sebopeho se ikgethang sa lefatshe leo. 10 A re qaleng ka mohlala wa Jakobo. Bophelo bo ne bo se bonolo ho Jakobo, jwalo ka ha ho le jwalo ho ba bangata ba rona kajeno. Ka mohlala, ka nako e nngwe abuti wa hae Esau o ne a batla ho mo bolaya. Ho feta moo, ntate wa mosadi wa Jakobo o ne a sa tshepahale mme o ile a leka ka makgetlo ho mo qhekella. Le hoja Jakobo a ne a potapotilwe ke baithati ba jwalo, o ile a dula a na le kamano e ntle le Modimo. O ne a na le tumelo tshepisong eo Jehova a neng a e entse ho Abrahama. Jwale, Jakobo o ile a hlokomela lelapa la hae hobane o ne a tseba hore le ne le tla phetha karolo ya bohlokwa ho phethahatsa tshepiso eo. (Gen. 28:10-15) Mantswe le diketso tsa Jakobo di bontsha hore o ne a dula a nahana ka thato ya Modimo. Ka mohlala, ha a tshohile hore Esau o tla mo bolaya, Jakobo o ile a re ho Modimo: “Ke a o rapela, ntopolle . . . Wena o itse: ‘Ntle ho pelaelo ke tla sebetsana hantle le wena mme ke tla etsa hore peo ya hao e be jwalo ka lehlabathe la lewatle.’” (Gen. 32:6-12) Ho hlakile hore o ne a na le tumelo tshepisong eo Jehova a neng a e entse ho baholoholo ba hae mme a phela tumellanong le yona.